ประกาศคณะกรรมการกํากับตลาดทุนที่ ทจ. 40/2552เรื่อง แบบรายการและระยะเวลาจัดทําความเห็นเกี่ยวกับคําเสนอซื้อ\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 และมาตรา 250 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้ข้อ ๑ ในประกาศนี้ และในแบบตามประกาศนี้(1) "คําเสนอซื้อ" หมายความว่า คําเสนอซื้อหลักทรัพย์ของกิจการที่อยู่ภายใต้บังคับประกาศคณะกรรมการกํากับหลักทรัพย์และตลาดหลักทรัพย์ ที่ กจ. 53/2545 เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ลงวันที่ 18 พฤศจิกายน พ.ศ. 2545(2) "กิจการ" หมายความว่า บริษัทที่มีหุ้นเป็นหลักทรัพย์จดทะเบียนในตลาดหลักทรัพย์ (3) "ข้อมูลอิเล็กทรอนิกส์" หมายความว่า ข้อความที่ได้สร้าง ส่ง รับ เก็บรักษา หรือประมวลผล ด้วยวิธีการทางอิเล็กทรอนิกส์ข้อ ๒ เมื่อกิจการได้รับสําเนาคําเสนอซื้อจากผู้ทําคําเสนอซื้อ ให้กิจการจัดทําความเห็นเกี่ยวกับคําเสนอซื้อตามแบบ 250-2 ที่จัดไว้ในระบบงานอิเล็กทรอนิกส์ของสํานักงาน และยื่นต่อสํานักงาน พร้อมทั้งส่งสําเนาความเห็นดังกล่าวให้แก่ผู้ถือหุ้นทุกรายของกิจการตามรายชื่อในทะเบียนผู้ถือหุ้นล่าสุด และตลาดหลักทรัพย์ ทั้งนี้ ภายในสิบห้าวันทําการนับแต่วันที่กิจการได้รับสําเนาคําเสนอซื้อข้อ ๓ เมื่อกิจการได้รับสําเนาประกาศแสดงการแก้ไขเปลี่ยนแปลงข้อเสนอในคําเสนอซื้อตามแบบ 247-6-ก จากผู้ทําคําเสนอซื้อ ให้กิจการจัดทําความเห็นเกี่ยวกับข้อเสนอใหม่ในคําเสนอซื้อดังกล่าวตามแบบ 250-2-ก ที่จัดไว้ในระบบงานอิเล็กทรอนิกส์ของสํานักงาน และยื่นต่อสํานักงาน พร้อมทั้งส่งสําเนความเห็นดังกล่าวให้แก่ผู้ถือหุ้นทุกรายของกิจการ และตลาดหลักทรัพย์ ทั้งนี้ ภายในห้าวันทําการนับแต่วันที่กิจการได้รับสําเนาประกาศดังกล่าว เว้นแต่ในกรณีใดกรณีหนึ่งดังต่อไปนี้ กิจการจะไม่จัดทําความเห็นเกี่ยวกับข้อเสนอซื้อใหม่ก็ได้(1) กรณีผู้ทําคําเสนอซื้อแก้ไขข้อเสนอในคําเสนอซื้อให้ดีกว่าเดิม และในการให้ความเห็นในครั้งก่อน กิจการและที่ปรึกษาของผู้ถือหุ้นของกิจการได้ให้ความเห็นต่อข้อเสนอเดิม ว่าเป็นข้อเสนอที่สมควรตอบรับ (2) กรณีผู้ทําคําเสนอซื้อแก้ไขข้อเสนอในคําเสนอซื้อให้ดีกว่าเดิม และในการให้ความเห็นในครั้งก่อน กิจการและที่ปรึกษาของผู้ถือหุ้นของกิจการได้ให้ความเห็นถึงความสมควรหรือไม่สมควรในการตอบรับข้อเสนอเดิม พร้อมทั้งได้ให้ความเห็นเกี่ยวกับราคาขั้นต่ําของราคาเสนอซื้อที่ผู้ถือหุ้นสมควรตอบรับไว้ด้วยแล้วข้อ ๔ เพื่อประโยชน์ของผู้ถือหุ้นของกิจการ ในกรณีที่ข้อเท็จจริงเกี่ยวกับกิจการหรือผู้ทําคําเสนอซื้อมีการเปลี่ยนแปลงอย่างมีนัยสําคัญ หรือมีการแก้ไขเพิ่มเติมข้อมูลในคําเสนอซื้ออย่างมีนัยสําคัญ สํานักงานอาจสั่งการให้กิจการจัดทําความเห็นของกิจการเพิ่มเติมตามแบบ 250-2 และยื่นต่อสํานักงาน พร้อมทั้งส่งสําเนาความเห็นดังกล่าวให้แก่ผู้ถือหุ้นทุกรายของกิจการ และตลาดหลักทรัพย์ ภายในระยะเวลาที่กําหนดก็ได้ ข้อ ๕ ในการจัดทําความเห็นตามแบบ 250-2 หรือแบบ 250-2-ก กิจการต้องจัดให้มีความเห็นของบุคคลที่กิจการแต่งตั้งให้เป็นที่ปรึกษาของผู้ถือหุ้นของกิจการด้วยที่ปรึกษาของผู้ถือหุ้นตามวรรคหนึ่งต้องเป็นบุคคลที่อยู่ในบัญชีรายชื่อที่ปรึกษาทางการเงินที่สํานักงานให้ความเห็นชอบข้อ ๖ ภายหลังจากการทําคําเสนอซื้อในครั้งก่อนสิ้นสุดลง หากกิจการได้รับสําเนาคําเสนอซื้อจากผู้ทําคําเสนอซื้อรายเดิมอีก ให้กิจการจัดทําความเห็นเกี่ยวกับคําเสนอซื้อครั้งใหม่ โดยได้รับยกเว้นไม่ต้องจัดให้มีความเห็นของที่ปรึกษาของผู้ถือหุ้น ทั้งนี้ ภายใต้เงื่อนไขดังต่อไปนี้(1) ราคาเสนอซื้อในคําเสนอซื้อที่ยื่นครั้งใหม่นี้เป็นราคาที่ไม่ด้อยไปกว่าราคาเสนอซื้อที่กําหนดในคําเสนอซื้อเดิม และ(2) ข้อเท็จจริงที่อาจมีผลกระทบต่อการตัดสินใจของผู้ถือหุ้นของกิจการ ณ ปัจจุบัน มิได้มีการเปลี่ยนแปลงในสาระสําคัญแตกต่างไปจากข้อเท็จจริงที่มีอยู่ระหว่างการทําคําเสนอซื้อครั้งก่อนข้อ ๗ ข้อมูลกิจการและข้อมูลของที่ปรึกษาผู้ถือหุ้นที่แสดงในแบบ 250-2 และแบบ 250-2-ก ต้องมีข้อความถูกต้องครบถ้วน ตรงต่อความเป็นจริง ไม่มีข้อมูลที่อาจทําให้บุคคลอื่นสําคัญผิดในสาระสําคัญ รวมทั้งไม่มีการปกปิดข้อมูลที่เป็นสาระสําคัญซึ่งควรบอกให้แจ้งข้อ ๘ นอกจากการส่งข้อมูลในรูปเอกสารสิ่งพิมพ์แล้ว ให้กิจการส่งความเห็นเกี่ยวกับคําเสนอซื้อตามแบบ 250-2 หรือความเห็นเกี่ยวกับข้อเสนอใหม่ในคําเสนอซื้อตามแบบ 250-2-ก ต่อสํานักงานในรูปข้อมูลอิเล็กทรอนิกส์ผ่านระบบการรับส่งข้อมูลตามแนวทางที่สํานักงานกําหนดด้วย ทั้งนี้ ข้อมูลที่ยื่นต่อสํานักงานทั้งในรูปเอกสารสิ่งพิมพ์และข้อมูลอิเล็กทรอนิกส์ต้องมีข้อความถูกต้องตรงกันข้อ ๙ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 59/2545 เรื่อง แบบรายการและระยะเวลาจัดทําความเห็นเกี่ยวกับคําเสนอซื้อ ลงวันที่ 27 ธันวาคม พ.ศ. 2545 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ ๑๐ ในกรณีที่มีประกาศฉบับอื่นใดอ้างอิงประกาศคณะกรรมการกํากับหลักทรัพย์และตลาดหลักทรัพย์ ที่ กจ. 59/2545 เรื่อง แบบรายการและระยะเวลาจัดทําความเห็นเกี่ยวกับคําเสนอซื้อ ลงวันที่ 27 ธันวาคม พ.ศ. 2545 ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๑๑ ประกาศนี้ให้ใช้บังคับตั้งแต่วันที่ 1 กันยายน พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 3 สิงหาคม พ.ศ. 2552 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - : เหตุผลในการออกประกาศฉบับนี้ คือ เนื่องจากพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 กําหนดให้การออกหลักเกณฑ์ เงื่อนไข และวิธีการในการจัดทําความเห็นเกี่ยวกับคําเสนอซื้อหลักทรัพย์ เป็นอํานาจของคณะกรรมการกํากับตลาดทุน จึงเห็นควรออกประกาศเพื่อทดแทนประกาศคณะกรรมการกํากับหลักทรัพย์และตลาดหลักทรัพย์ ที่ กจ. 59/2545 เรื่อง แบบรายการและระยะเวลาจัดทําความเห็นเกี่ยวกับคําเสนอซื้อ ลงวันที่ 27 ธันวาคม พ.ศ. 2545 จึงจําเป็นต้องออกประกาศนี้